রূপা গঙ্গোপাধ্যায়
রূপা গঙ্গোপাধ্যায় অথবা রূপা গাঙ্গুলী () (জন্মঃ ২৫ ডিসেম্বর, ১৯৬৬) হলেন একজন ভারতীয় অভিনেত্রী, নেপথ্য গায়িকা ও সাংসদ। এই অপূর্ব সুন্দরী অভিনেত্রী ভারতীয় সমান্তরাল ছায়াছবির অন্যতম প্রধান মুখ এবং মৃণাল সেন, অপর্ণা সেন, গৌতম ঘোষ ও ঋতুপর্ণ ঘোষের মত প্রখ্যাত পরিচালকদের ছবিতে অভিনয় করেছেন। আশির দশকের শেষার্ধে বি আর চোপড়ার তুঙ্গস্পর্শী সফল মহাভারত ধারাবাহিকে অভিনয়ের সুবাদেই তার খ্যাতির সূত্রপাত। অভিনেত্রী হিসাবে তাকে বরাবরই স্বতন্ত্র ব্যক্তিচেতনাশীল চরিত্রে অভিনয় করতে দেখা গেছে। তাই গৌতম ঘোষের "পদ্মা নদীর মাঝি" (১৯৯৩) ছবিতে তার অভিনীত চরিত্র কপিলা প্রত্যয়ী কন্ঠে কুবেরকে ময়নাদ্বীপে যেতে নিষেধ করে। অপর্ণা সেনের "যুগান্ত" (১৯৯৬) ছবিতে তিনি এক নিবিষ্ট নৃত্যশিল্পী অনসূয়া যিনি তার নৃত্যজীবনে বিরতি নিতে চান না আর তাই গর্ভপাত করাতেও কুন্ঠা বোধ করেন না। শেখর দাশের "ক্রান্তিকাল" (২০০৫) ছবিতে এক সন্ধ্যায় এক সন্ত্রাসবাদী তার অভিনীত চরিত্র সুবর্ণার কন্ঠ রোধ করে আর তারপর গল্প যত এগোয় সুবর্ণা ততই তুচ্ছ লৌকিক ভাবনার বেড়া ডিঙিয়ে সেই সন্ত্রাসবাদীর প্রতি মমত্ব বোধ করেন। ঋতুপর্ণ ঘোষের "অন্তরমহল" (২০০৫) ছবিতে তার অভিনীত মহামায়া ব্রাহ্মণের সামনে বস্ত্রোন্মোচন করে পুরুষতন্ত্রের স্বেচ্ছাচারিতার বিরুদ্ধে নিরুচ্চারে কশাঘাত করে। ২০১১ সালে অদিতি রায়ের "অবশেষে" ছবিতে "দূরে কোথাও" ও "আজি বিজন বনে" — এই দুই রবীন্দ্রসঙ্গীতের জন্য তিনি শ্রেষ্ঠ নেপথ্য গায়িকার জাতীয় পুরস্কার জিতে নেন।
রূপা ভারতের পশ্চিমবঙ্গের কলকাতার কাছাকাছি কল্যানি নামক স্থানে জন্মগ্রহণ করেন। তিনি একটি যৌথ হিন্দু পরিবারে বড় হয়েছেন। তিনি "বেলতলা মহিলা উচ্চ বিদ্যালয়" থেকে মাধ্যমিক জীবন সম্পন্ন করেন। তিনি কলকাতায় "জমমায়া দেবী কলেজ" থেকে স্নাতক অর্জন করেন, যেটি কলকাতার ঐতিহাসিক কলকাতা বিশ্ববিদ্যালয় এর অধিভুক্ত একটি স্নাতক মহিলা কলেজ।
রূপা ১৯৯২ সালে ধ্রুব মুখার্জিকে বিবাহ করেন। ২০০৬ সালে তাদের সংসারে বিচ্ছেদ হয়। একটি সাক্ষাত্কারে গাঙ্গুলি বলেন, একজন অভিনেত্রী হিসেবে তার স্বীকৃতি সম্পর্কে অনিরাপদ বোধ করতে শুরু করেছেন বলে তার স্বামীর বিরুদ্ধে অভিযোগ করেন। এই দম্পতির একমাত্র সন্তান আকাশ ১৯৯৭ সালে জন্মগ্রহণ করেন। পরবর্তীতে তিনি তার মুম্বাইয়ের সহকারী শিল্পী দিব্দেন্দ্যু এর সাথে সঙ্গে একত্রে বসবাস শুরু করেন। যেটি রুপার বয়সের তুলনায় দিব্দেন্দুর বয়সের পার্থ্যক্য ছিল ১৩ বছর কনিষ্ঠ। রুপা এরপর থেকে দিব্যেন্দুর সাথে আলাদা হয়ে আছেন। রূপা স্টার প্লাস এর জনপ্রিয় রিয়ােলিটি শো এর শেষ পর্ব "সাচ কা সামনা" (২০০৯), ভারতীয়দের অংশগ্রহনে ব্রিটিশ রিয়ালিটি শো "দ্যা মোমেন্ট অব ট্রুথ" ইত্যাদি অনুষ্ঠানে হাজির হয়ে মিডিয়াতে আলোড়ন সৃষ্টি করেন।
রূপা কলকাতা থেকে তার স্নাতকের পর ১৯৮৫ সালে অনিল কাপুরের অভিনীত "সাহেব" নামক ছবিতে অভিনয়ে মাধ্যমে তার চলচ্চিত্রে অভিষেক হয়। তার দ্বিতীয় অবদান ছিল ১৯৮৬ সালের মালায়ালাম চলচ্চিত্র "ইথিলে ইনিয়াম বরু"। এই ছবিতে জনপ্রিয় অভিনেতা মাম্মত্তির বিপরীতে প্রধান চরিত্রে অভিনয় করেন। "বি আর চোপরার" পৌরাণিক টিভি শো মহাভারতে অভিনয় করেন যা অবিলম্বে তাকে কর্মজীবনে প্রভাবিত করেছিল এবং মৃণাল সেনের "এক দিন আচানাক" (১৯৮৯) প্রধান চরিতে অভিনয় করেছিলেন।
কয়েকটি হিন্দি ছবিতে কাজ করার পর, তিনি কলকাতায় স্থানান্তরিত হন এবং ১৯৯০ সালে অসংখ্য বাংলা ছায়াছবি কাজ করেন। ২০০৪ সালে অঞ্জন দত্তের পরিচালনায় "বউ ব্যারাকস ফরইভার" নামের একটি ইংরেজী চলচ্চিতে কাজ করেন। এরপর ২০০৭ সালে তিনি পুনরায় মুম্বাইয়ে থেকে স্থানান্তরিত হন এবং বাংলা ছবিতে নিয়মিত কাজ অব্যাহত রাখেন। তিনি ২০০৭ সালে হিন্দী টেলিভিশন সিরিয়াল "করাম আপনা আপনা"তে, এরপর সাব টিভির ২০০৭ সালের "লাভ স্টোরী" এবং সম্প্রতি ২০০৯ সালে "আগলে জানাম মোহে বিটিয়া বহ কিজো" কাজ করেন। তিনি বাংলা চলচ্চিত্র "অবশেষে" তার কণ্ঠস্বর প্রদানের জন্য জাতীয় চলচ্চিত্র পুরস্কার জিতে নেন।
রূপা গঙ্গোপাধ্যায়, ২০১৫ সাল থেকে পশ্চিমবঙ্গ রাজ্য​ ভারতীয় জনতা পার্টির একজন সদস্য৷